Všeobecné   záväzné   nariadenie

obce    R a k o v i c e 

č.  17

o podmienkach chovu, držania a manipulácie s domácimi a úžitkovými zvieratami
  na území obce Rakovice

     Obecné zastupiteľstvo v Rakoviciach na základe § 4 ods. 3 písm. f, g/ a m/ zák. SNR č. 369/1990 Zb. o obecnom zriadení v znení neskorších zmien a doplnkov s použitím § 6 ods. 1 cit. zákona  v y d á v a  pre kat. územie obce Rakovice toto

VŠEOBECNE ZÁVÄZNÉ NARIADENIE  č. 17 
o podmienkach chovu, držania a manipulácie s domácimi a úžitkovými zvieratami  na území obce Rakovice

PRVÁ ČASŤ

§ 1
Všeobecné ustanovenia

1.	Účelom tohto nariadenia je zabezpečiť a regulovať chov domácich a úžitkových zvierat, zabezpečiť čistotu v obci a tiež bezpečnosť cestnej premávky v katastrálnom území obce Rakovice.

2.	Účelom tohto nariadenia je tiež zlepšenie podmienok života obyvateľov obce, nerušeného užívania bytov a ich spoločných priestorov a zariadení a tiež zlepšenie hygieny v obytných, medzi blokových priestoroch a na verejných priestranstvách. 

3.	Nariadenie sa vydáva v záujme ochrany zdravia obyvateľov ako aj chovaných zvierat a zamedzenia šírenia chorôb prenosných zo zvierat na ľudí.

§ 2
Základné ustanovenia

1. Toto nariadenia sa vzťahuje na celé katastrálne územie obce Rakovice.

2. Na území obce možno chovať a držať domáce a úžitkové zvieratá len ak sa budú dodržiavať platné zdravotné, veterinárne a stavebné predpisy a len ak sa zachovajú obmedzenia uvedené v tomto všeobecne záväznom nariadení. 

3. Toto nariadenie sa nevzťahuje na zvieratá chránené zákonom.

4. Predaj zvierat v predajných zariadeniach je možný iba po predchádzajúcom súhlase príslušných orgánov štátnej správy a samosprávy obce.
      Pri predaji psov, mačiek, králikov a kožušinových zvierat sa vyžaduje veterinárne osvedčenie /nákazová situácia.../ 

5. Za chov domácich a úžitkových zvierat sa považuje aj chov na podnikateľské a iné zárobkové účely.

§ 3
Základné pojmy

1.	Chovateľom pre účely tohto nariadenia rozumieme každú fyzickú alebo právnickú osobu, ktorá – hoci len prechodne – chová zviera alebo zvieratá.

2.	Majiteľom pre účely tohto nariadenia rozumieme fyzickú alebo právnickú osobu, ktorá je vlastníkom zvieraťa.

3.	Držiteľom pre účely tohto nariadenia rozumieme zodpovednú osobu manipulujúcu so zvieraťom alebo toho, u koho sa zviera nachádza prechodne.

4.	Úžitkovými zvieratami rozumieme pre účely tohto nariadenia zvieratá chované na hospodárske účely, najmä na získanie živočíšnych produktov a prácu.
a) Pre účely tohto nariadenia kategorizujeme zvieratá takto:
b)/ úžitkové: kôň, ošípané, ovce, kozy, rožný statok
c) úžitkové malé a drobné: hydina všetkého druhu, králiky, holuby, slimáky a včely
d) úžitkové kožušinové: nutrie, norky, líšky, činčily
e) domáce: psy, mačky, malé hlodavce, vtáky, obojživelníky, plazy
f) ostatné zvieratá

§ 4
Úplný zákaz chovu a držania zvierat

1.	Na celom území obce sa zakazuje:
a) chov voľne žijúcich zvierat, jedovatých hadov a jedovatých článkonožcov, okrem chovu       
     na vedeckovýskumné a diagnostické účely v chovných zariadeniach na to určených. 
            b) cudzokrajných exotických zvierat okrem tých, ktoré možno kúpiť v predajných                  
                 zariadeniach  k tomu určených.

2.	V intraviláne obce sa zakazuje:
            a) zmluvný chov úžitkových zvierat a domácich zvierat.

DRUHÁ  ČASŤ
Podmienky pre chov a držanie zvierat

§ 5
Územné podmienky

1.	Chovať a držať zvieratá je povolené len tam, kde je možné dodržať dôslednú diferenciáciu obytnej a hospodárskej prevádzky, hygienické zásady a všeobecne záväzné predpisy.

2.	Objekty na chov a držanie zvierat musia byť situované tak, aby nenarušovali obytnosť a hygienickú nezávislosť obecného obytného prostredia. Musia byť oddelené od obytného prostredia a priestoru a nesmú byť orientované do verejných priestranstiev. Príjazd k hospodárskym objektom nesmie narušovať vlastné obytné prostredie.

3.	Chovať a držať psov a mačky je možné na celom území obce za predpokladu dodržiavania základných hygienických podmienok, pravidiel občianskeho spolunažívania  a príslušného povolenia orgánu samosprávy.

4.	Na chov úžitkových zvierat, psov, mačiek a ostatných zvierat pre účely chovné, vedeckovýskumné a služobné sa prihliada ako na špecifický spôsob chovu, pre ktorý sa podmienky určujú individuálne.

§ 6
Technické a hygienické podmienky

1. Zvieratá je možné chovať v prostredí a za podmienok, ktoré umožňujú prirodzené využitie ich produkčných a reprodukčných schopností a výrobu zdravotne nezávadných živočíšnych produktov, najmä ich riadne ošetrovať, poskytovať im vhodnú výživu, využívať ich spôsobom zodpovedajúcim ich druhu a kategórii a sledovať ich zdravotný stav.

2. Chovatelia úžitkových zvierat, psov, mačiek a ostatných zvierat sú povinní dodržiavať opatrenia určené na predchádzanie vzniku, zdolávanie a zamedzenie šírenia nákaz hromadných ochorení zvierat a naopak.

3. Úžitkové zvieratá, psy, mačky a ostatné zvieratá sa nesmú týrať a to ani hladom, zlým zaobchádzaním, prípadne nedodržiavaním ostatných technických  a hygienických podmienok, uvedených v tomto nariadení.

4.  Úžitkové zvieratá, psy, mačky a ostatné zvieratá je možné na území obce chovať len v objektoch na tento účel výlučne zriadených, zodpovedajúcich technickým a hygienickým normám a v súlade s príslušnými územnoplánovacími a stavebnými predpismi.

5. Je zakázané chovať a držať akékoľvek zvieratá v školách a v domoch, kde sú spoločné zariadenia pre deti /napr. základné školy, ihriská a pod./, v závodoch verejného a spoločného stravovania, potravinárskej výroby, v obchodoch s potravinami, v zdravotníckych zariadeniach, 
      vo verejných spoločných ubytovacích zariadeniach a prevádzkarniach poskytujúcich osobné služby.
     Tento zákaz sa vzťahuje aj na byty, ktoré s týmito zariadeniami, ubytovňami, závodmi a prevádzkarňami bezprostredne súvisia, resp. ich vzdialenosť je menej ako 50 m.

6.  Zároveň musia byť splnené osobitné podmienky stanovené platnou právnou úpravou.

TRETIA  ČASŤ
Práva a povinnosti chovateľov a držiteľov zvierat

§ 7

1.   Chovatelia resp. držitelia nesmú vodiť zviera:
       a) na detské ihriská a pieskoviská
       b) na kúpaliská a pláže
       c) na štadióny a iné verejnosti prístupné športoviská
           Uvedené obmedzenia sa nevzťahujú na zvieratá, ktoré priviedli na športovisko za účelom športového výkonu v rámci verejného športového podujatia.
       d) na trhoviská v čase predaja, ak tam zviera nepriviedli na predaj
       e) na miesta označené zákazom napr. „Zákaz vodiť psov“
          Tieto prípady sa nevzťahujú na psov ozbrojených zložiek a mestskej polície pri výkone   služobných povinností a na psov vodiacich nevidiacich občanov.

2.   Na verejné priestranstvá /autobusová a železničná stanica, ulice s obchodmi a službami, parky a oddychové zóny/, do verejných budov, dopravných prostriedkov a v spoločných priestoroch obytného domu /napr. chodba, výťah, suterén/: 
         a) je zakázané vodiť úžitkové zvieratá
         b) je povolené vodiť a nosiť zvieratá len pri dodržaní nasledujúcich podmienok:
               -   pes musí mať nasadený ochranný košík a musí byť na vôdzke
               -  ostatné zvieratá možno prepravovať v prepravných nádobách alebo taškách tak, aby               
                   neohrozovali a neznepríjemňovali /pachom, nečistotami/ okolie.
         Do dopravného prostriedku môže jedna osoba nastúpiť maximálne s dvoma psami.

3.     Chovateľ resp. držiteľ je povinný:
         a)  na obojku umiestnenú evidenčnú známku
         b) v prípade požiadavky kontrolného orgánu samosprávy obce a pod. preukázať sa – občianskym preukazom prípadne očkovacím preukazom a dokladom o zaplatení poplatku za chov
         c) chovať zviera v takých podmienkach, aby netrpelo a nedochádzalo k rôznym poraneniam a deformáciám časti tela alebo s tým spojeným úhynom.
d) zabezpečiť, aby zviera nespôsobovalo fyzické napadnutie alebo ho nepoužili na    zastrašovanie inej osoby, ak sa nejedná o psa pri výkone strážnej služby alebo pri použití na výkon služobných povinností psov ozbrojených zborov a polície. 
         e)  zabezpečiť, aby zviera nepôsobilo rušivo na voje okolie /hluk, špina, zápach/
         f)  dbať o ochranu zvieraťa, jeho riadnu výživu a čistotu
         g)  výcvik zvieraťa robiť len v priestoroch a na miestach a to určených
         h)  na miestach verejnosti prístupných bezodkladne odstrániť výkaly zvierat – v prípade psov    je povinný trus umiestniť do igelitového vrecúška a následne do odpadovej nádoby tak, aby nedochádzalo k úniku pachu z trusu do okolia
        ch)  mimo svojho súkromného pozemku a majetku mať psa vždy pod priamym dohľadom

4. Chovateľom sa zakazuje:
a) opustiť zviera s úmyslom zbaviť sa ho
b) štvať zvieratá proti sebe a organizovať zápasy medzi nimi, pri ktorých sú vystavené bolesti, utrpeniu alebo usmrteniu
c) spôsobovať zvieraťu bolesť, utrpenie, poranenie s následkom úhynu hoci aj z nedbanlivosti
d) uhynuté zvieratá /okrem spevavcov a malých hlodavcov/ umiestňovať do smetných nádob, kontajnerov na odpad, zakopávať alebo inak nepovolene odstraňovať

5.   Chovateľ zodpovedá za škody spôsobené zvieraťom

§ 8
Povinnosti chovateľov a držiteľov psov

1. Chovateľ psa je povinný prihlásiť ho do 15 dní po jeho získaní na evidenciu obecného úradu a opatriť ho evidenčnou známkou vydanou týmto úradom. Stratu psa alebo akúkoľvek zmenu v chove psa, stratu alebo odcudzenie evidenčnej známky alebo odcudzenie psa je chovateľ povinný hlásiť do 15 dní obecnému úradu.

2. V záujme zachovania hygieny, čistoty, ochrany verejného  poriadku, bezpečnosti a dobrého občianskeho spolunažívania je obyvateľ povinný:
-	držať psa v čistote,
-	opatriť psa náhubkom a vodiť na vôdzke v spoločných priestoroch, kde nie je zákaz vodenia psov, na frekventovaných verejných priestranstvách, v hromadných prostriedkoch,
-	dbať, aby pes neznečisťoval okolie /obchodné výklady, potravinové stánky, verejné zariadenia a pod./ a nepoškodzoval kvetinové záhony a trávniky a prípadnú psom spôsobenú nečistotu odstrániť,
-	dostaviť sa so psom k povinnému očkovaniu proti besnote a iným chorobám, na veterinárnu prehliadku pri ochorení,
-	dať psa, ktorý poranil človeka, okamžite prehliadnuť veterinárnym lekárom, dodržiavať nariadenie orgánov veterinárnej starostlivosti a vydať zranenému občanovi potvrdenie o prehliadke psa,
-	chovatelia psov sú povinní dodržiavať dôsledne zásadné pravidlá hygieny, ochrany zdravia a bezpečnosti spoluobčanov,
-	psy bez dozoru na verejnom priestranstve budú odchytávaní, pri znemožnení odchytu a pri ohrození osôb alebo úžitkových zvierat budú túlaví psy iným vhodným spôsobom odstránení.

3. Chovateľ psa je povinný zamedziť bezdôvodnému rušeniu nočného kľudu /brechotom, zavíjaním/ v dobe od 22.00 – 5.00.

4. Zneškodnenie psov vykonáva poverená organizácia, alebo osoba s príslušným oprávnením. Náklady spojené so zneškodnením znáša chovateľ, ktorý zabezpečí aj odstránenie zvieraťa odvozom do zberne – kafilérie, alebo výnimočne zakopaním.
      Nie je dovolené psa zakopať v blízkosti obytných domov, na verejných priestranstvách, ale len na miestach k tomu určených.
§ 9
Chov včiel

1. Chov včiel je možné zriadiť len v primeranom množstve a tak, aby neohrozoval v susedstve bývajúcich občanov.
        Na dvore a spoločne užívanej záhrade obytných domov zriadiť včelárstvo je možné iba so súhlasom všetkých nájomníkov /majiteľov/ bytov.
     V sporných prípadoch rozhodne obecný úrad.

2. Včelstvo musí byť od susedných nehnuteľností vzdialené 5 m, od verejných a iných používaných ciest 10 m.

§ 10
Chov holubov

1. Holuby je zakázané chovať v obytných domoch, na balkónoch bytov, vo všetkých vedľajších miestnostiach patriacich k bytu a v miestnostiach spoločne používaných nájomníkmi, resp. vlastníkmi domu.

2. Holubník možno postaviť od obytného objektu vo vzdialenosti najmenej 10 m.

§ 11
Chov mačiek

1.	Chov mačiek sa povoľuje len v súkromných domoch.

2. V bytoch so spoločnou chodbou a spoločným príslušenstvom len so  súhlasom bezprostredných užívateľov bytov /susedov nájomníkov/.

ŠTVRTÁ  ČASŤ
Spoločné a záverečné ustanovenia

§ 12

1. O chove zvierat neuvedených v tomto štatúte rozhoduje po predchádzajúcom vyjadrení orgánov hygieny a veterinárnej služby obecný úrad.

2. Ustanovenia tohto nariadenia pri dodržaní veterinárno zdravotných predpisov sa nevzťahujú na príslušné atrakcie cirkusov, výstavu zvierat, konské preteky a chov zvierat ozbrojených zborov.

      K usporiadaniu výstav, k umiestneniu cirkusu a zverincov sa musí vyžiadať súhlas príslušného úradu životného prostredia a veterinárnej služby.

3. Na tomto nariadení sa uznieslo Obecné zastupiteľstvo v Rakoviciach dňa 2.3.2007, číslo uznesenia 15.

4.. Toto nariadenie nadobúda účinnosť dňom  18.3.2007. 

   								Dušan Daloš
							     Starosta obce Rakovice